ทันเกมส์ ภาคบ่าย – บล.ไทยพาณิชย์
บริษัทหลักทรัพย์ ไทยพาณิชย์ สรุปทิศทางและแนวโน้มตลาดบ่ายนี้
28 เม.ย. 2558

สรุปภาวะตลาดภาคเช้า :SET หลุด 1540 จุด – SET ลงมากกว่าคาด หลุดระดับ 1540 จุด เนื่องด้วยกลุ่มพลังงานกลับโดนแรงขายทำกำไร ตามราคาน้ำมันดิบที่ย่อตัวลงในช่วงเช้า รวมถึงปัจจัยกดดันจากตัวเลขส่งออกในมี.ค. ซึ่งออกมาแย่กว่าคาด ส่วนกลุ่มแบงก์ยังโดนแรงขายต่อ ทั้งนี้ SET ปิดตลาดที่ 1533.33 จุด -15.50 จุด ด้วยมูลค่าซื้อขายที่ระดับ 2.1 หมื่นลบ. กลุ่มหลักกดดันตลาด โดยแบงก์,พลังงาน, และ ICT ต่างปิดลบ -1.1%, -1.0%, และ -0.9% ตามลำดับ ด้านตลาดภูมิภาคแกว่งในแดนลบ แต่ไม่มากนัก ยกเว้นอินโดฯ ลงต่ออีก 1%
กลยุทธ์ที่แนะนำ :ช่วงบ่าย: มีโอกาสลงไปหาแนวรับถัดไปที่ 1530 จุด หลังภาคเช้าหลุดระดับ 1540 จุดลงมา ซึ่งจะลบล้างสัญญาณลบนี้ได้ ช่วงบ่ายเราอยากเห็นการฟื้นตัวเหนือ1545 จุดก่อน ส่วนภาพรวม ยังมอง SET เป็นการลงพักฐานระยะสั้น เพื่อปรับขึ้นต่อ ดังนั้น กลยุทธ์ อ่อนตัวเป็นโอกาสซื้อสะสม โดยมีจุดรับถัดไปที่ 1530 และ1520 จุด ตามลำดับ ทั้งนี้ หุ้นแนะนำตามสัญญาณเทคนิค ได้แก่ TRC (รับ 10.9 ต้าน 11.8 Cut 10.5)